EBIRI OMO KISAKANGO EKYEKIHUGHO KYOSI EKIKAHAMULHA 
OBUHOLHO NEKISUMBI KYO'BUNDUEKYAMABIRIKANIBWAKO 
AHEGHULHU 

EBYERITSUKIRAKO: 

Abandu bosi omo kihugho, omobubuthiranwa, balingirirene omo kitsumbi hayima 
nobuthoki obuthebwangathokekana eribalhusibwako. Oyo ghomusingi 
owobuholho nobulingirirania omo kihugho kyosi. Abandu bamabya bathe 
bangakolesya 'erijema' ngekyamlhwa ekighunzerereyo, eriyitsuna obuthabali 
kutse obusinga obutsurumire kutse obuthawithe lukogho kandi 
ibukasulhusuthaya neribulya abandu obuholho bwabo; nikwa kitholere obuholho 
ne kitsumbi ibyathabalhwa ebihano. 

Ekithunga ekyebihugho ebihindahindene (United Nations), omo kisakango 
kyakyo, kikanganaya ngokukimanire nerhamirya hayima nerisikya ekitsumbi 
kyabandu kandi nerihiramukyo olhukengerwa omubwoswire. Nikwa kolithya indi 
kyabirilhabyaho erihabuiha abandu erighenda embere neriyitsingirira obubuya 
obweryuwania emibere yesyongebe neribyaho, omomibere eyithekene. 
Ebihugho ebiwithe obumember (member States) omokithunga kino, 
byabirihamuiha nerithwamo eriwathikania hayima nekithunga ekyebihugho 
ebihindahindene, erihabuiha nerikamirirya abandu bosi eririnda nerihiramo 
ekitsumbi ekyo'buholho nobwiranda bw'OBUNDU Nemisingi yabo. 
Erihabuka n obuthoki (Rights) nobuholho bw'obundu (Personality Freedom) 

ngokokire kikuinu kutsibutsibu, kandi neriberererya eriyilhagha 
nhulhu olhwebihugho ebihindahindene (The United Nations General Assembly), 
Ihukahabuiha nerihererya ekihano ekikathabaiha nerihamuiha OBUHOLHO 
BWABANDU BOSI EHOSI OMMOKIHUGHO. 

Abandu bosi, ehosi eribya nenzumwa nguma (Ekilhubirirwa) ekyebihugho byosi, 
batholere eryibuka ERIHAMULYA LINO hayima neriyikambikania erihabuiha, 
erithendeka hayima nerikamirirya erihiiramo obuholho bw'obundu ekitsumbi. 



nerikangania kinyithungi eririnda ebihano omobandu abali omo kipindi ekiri omo 
buthoki bw'ebyaiha byaghu. 

Endeko eno (General Assembly), omo kisakango kyayo yikahulhukayamo 
ebihano bikulhubikulhu 30 (Makumi asathu) ngokubisakira ahikwa bithya; 

Ekipindi 1. 

Abandu omububuthiranwa bakabuthawa ibanawithe obuthoki nobuholho 
obulingirirene, mobahangikwa ibanawithe amenge, neryo ibakathoka erighabania 
abathya ekibuya nekisandire. Nokweryo bull muyima atholere eryanza munyikiwe 
ngababuthenwe. 

Ekipindi 2. 

Buli puyima awithe obuthoki eribya nobuholho obukabughawako omo kisango 
kino ahathe erighabaniamo lyomuhanda wosiwosi eriseghemera ngokobinu; oko 
rangi eyolhuhwe Ihwiwe, oko mubughe wiwe, oko kihanda ekyobubuthlranwa 
bwiwe, oko kihugho ekyakalhwiramo kutse abuthirwemo, oko malengekania 
wiwe awemibere eyobyobuthabali, omo Ihughanda alwakabuthawamo, nimukali 
kuse nimulhume, nimutheke kutse nimunaku, nimutheke omoby'ekisomo 
ekyamenge kutse syalyathalhoiha omo kitabo kyosikyosi, nebindi ebisosene 
ngebyo sibirilhusaya mundu wosi kw'obuholho bwiwe nimukyanabya ekitsumbi 
kiwe. 

Ekipindi 3. 

Buli mundu wosi niweribya wangebe kandi wabitsange emighulhu yiwe yosi 
esihahali sulhusuthibwa omomibere yosiyosi. 

Ekipindi 4. 

Sihali namuyima oyowangalembererwa omubunzenda, kandi nobusuburi 
obw'obunzende sibulyanzibawa nimulyanabya erikiriribwa omokihugho kyosi. 



Ekipindi 5. 

Sihali namuyima eyotholere erisulhusuthibwa, erihemulikanibwa, neryaghalibwa 
erikatsandaya esyongebe siwe. 

Ekipindi 6. 

Buli muyima awitiie obuthoki (Rights) eribya nekitsumbi ngekyoghundi mundu 
wosiwosi embere syebihano ehosi ohwali. 

Ekipindi 7. 

Abandu bosi balingirirene embere syebihano kandi bawithe obuholho eririndwa 
nebihahano ahathe kasolholho. Neryo nno buli mundu niwabuholho eriyilhakira 
neritsunirwa amabya enyamakolhwa nabi kutse inyamasolholhwa omomibere 
yosiyosi eyithekiriribawa nerihamuiha eriri omo kisakango kino. 

Ekipindi 8. 

Buli muyima awithe obuholho erithwaiha obulitho bwiwe omubyaghanda 
ebyobulekya ebyasibwe nerihamulhwa ekyaghanda kikulhu ekyobusinga 
ekyekihugho ekyo, ekyathoka erimulekya nerimutsinura oko bulitho obo, 
kyamanya indi habereho eryaghalibwa omongebe siwe hayima nobuholho 
obukamuhebwa nerihamuiha lyebihano ebyckyaghanda kikulhu ekyekihugho 
ekyalimo. 

Ekindi 9. 

Sihali mundu wosiwosi eyowangahambwa akathwalibwa omo muliki buyirayira 
(Arbitrary arrests) kutse erithibithwako akahulhukibwa eyihya ye kihugho 
kyewabo (exile), mulyanabya erimukingira omo muliki molhughumerere butsira 
thongana omo kyaghanda kyebihano ebyekihugho kiwe. 

Ekipindi 10. 



Bull mundu nuwabuholho, ahathe erisolhoiha, erikiriribwa eriyithonganira oko 
Ihubanza Ihosi olhukamubiribawako, embere sye'kyaghanda ekyasibwe 
ngekyabalekya ekithawithe Ihuhande kutse kasolholho. Neryo ekyathoka 
erimulekya oko Ihubanza kutse erilholho eryalyakoiha erikaghanibawa, 
eryalyakoiha nerithwa ebihano ngokobiri omokisakango ekyekyaghanda 
eky'ekihugho ekyo kutse eky'ekikugho ebihindahindene ekyahamuiha 
ekisakango kino. 

Ekipindi 11. 

1 . Bull mundu wosi amabya indi awithe olhubanza kutse erilholho 
eriakumbughawako indi akolire, kandi iryangamukolya okwighalibwa 
omongebe siwe nerimubohesya omo nyumba yomuliki, awithe obuholho 
eririndwa kutse erimutsunga ng'oyotheko Ihubanza erikolya ebihano 
ahobikendimulhumanirya omo kyaghanda ekyabalekya. Naho aliryo 
inyane wabuholho neritusungwa kandi nerikiriribwa eriyithonganira 
nerirlndwa ebihano omumibere eyitholerene omo kitsumbi ky'obundu. 

2. Sihali mundu namuyima eyotholere erighanzwa ngoyowithe olhubanza 
kutse ngomunyamuliki, kandi neryaghalibwa esyongebe siwe, nibya 
ekikamwaghalisaya isikyabya kyerimuhira omolhubanza Ihungana nolho, 
omomughulhu kyakolerawamo, omomighanza eyebihano 
ebyomukyaghanda ekyabalekya eky'ekihugho kiwe kutse eky'ebugho 
ebihindahindene ngokobyasibwe ehosi. Omomibere yenemiyama, sihali 
eyowangathunga eryaghalibwa (ekifubiro) erilhabire (heavier penalty) 
kutse erilhusibwamoembanulho eyilhabiryirye okweghalibwa 
eryanagthungire omomughulhu akoiha olhubanza kutse erilholho eryo. 

Ekipindi 12. 

Sihale namuyima eyowithe obuthoki, nomubwanabya obusinga, 
eyowangayingirya omo myatsi kutse omo bindu byamundu wosi wosi ebiri omo 
maboko kutse omo buthoki bwiwe thubughe; omuyi wiwe, kutse mwatse wahe 



owakahambangana oko byesyombitha siwe nga; ahakakesaya, ebisakango 
byiwe kutse eryanza erimutsandirya erina liwe, ekitsumbi kiwe, mulyanabya 
erimuhemulikania omo bandu.Neryo buli mundu ali omo byaiha byobuthoki 
no'mobuholho bwebihano omo bulingirirania. 

Ekipindi 13. 

1 . Omundu wosi niwabuholho erighrnda ngokwanzire neriyisonderya 
ahakanza erikaiha ono kihugho kyewabo. 

2. Buli mundu niwabuholho erihuma omo kihugho kutse omo kipindi, 
nimukyanginabya inikihugho kyewabo, erighenda nerisondya ohwakakwa 
muhwa eribya kutse erighenda erisaba obwikalho omo kihugho ekindi 
ekyanginamwikirirya erimuhabo. Kandi nibya niwabuholho erisuba omo 
kihugho kyewabo amayanzira eyowenewene. 

Ekipindi 14. 

1 . Hamabyaho erithibithwako (Persecution) kutse erihima oko mundu wosi 
wosi, akabya inyawithe obuholho omo kihugho ekyanga enyanzire 
erisabamo obwikalho, neriberamo wabwiranda omwekyo ekyabiryanza, 
nerikiriribwa eribyamukyo. 

2. Obuthoki kutse obuholho obo, sibwangalhusibwa oko mundu busana 
neribya indi awithe olhubanza busana nerithwa ebihano ebyanulikaghulhu 
(Common Law) kutse emibere eyabuli kaghulhu eyomukihugho ekyo. 
Kandi nimukyanabya indi syalithakoiha ngerisonda eryemibere eye'bihano 
ebyendeko ngulhu eyebihugho. 

Ekipindi 15. 

1 . Buli mundu awithe obuthoki eribya nobunyandulhani obwekihugho ekya 
kagaghanzirawamo nhekiwe (Nationality). 



2. Sihali buthoki bwangalhusya oko mundu wosi ko'bunyandulhani bwiwe 
amabya isyalithayanzira athya. Nimulyanabya erimughania eribinduiha 
obunyandulhani bwiwe nhokwanzire. 

Ekipindi 16. 

1 . Omundu wosi anyabirihika oko mughulhu owobukulhu bwiwe 
owerithahiryamo kutse erithahibirwamo, sihali buthoki bwosi 
obwangamukagha kutse erimughania erikoiha athya, amabya 
enyabiryanza erithahya kutse erithahibwa. Sihali Ihubibi Ihosi erilhaba 
omo Ihughanda olwalhwiremo, erangi eyolhuhwe Ijwiwe, ekisomo 
(Religion) ekyakikirirayamo. Kandi nubya omo ndambi yosi yosi 
eyibakagunza ebanathahenie, bakabya ibanalingirirene, kyanabya indi 
bamanza erirekangana, bakabya ibakinalingirirene oko kathambi ako omo 
buthoki bwabo bamabya ikubanzire batha. 

2. Erilhusyaho, anathahengenie bano bamabya ibakayanzira bathya, 
erithahangania lyabo siryangabya erihikire kutse eryasibwe ngomuyi 
owakabya enyasibwe indi athekire. 

3. Emiyi yonzuko ey'obundu, neryo yitholere eyathunga nerirekerayo 
ekitsumbi kyayo obuthalekerera kutse ebiro byosi. Kandi nibya 
olhukwamirwa olhweririnda neritsunga emiyi eyo, nobusinga 
(Government) bunawithe kulho. 

Ekipindi 17. 

1 . Omundu wosi ali eyowene kutse nabalikiwe, awithe obuthoki eriyithungira 
obutheke bwiwe-bwiwe eyowenewene (Personal Property). 

2. Sihale mundu wangalhusibwako obutheke bwiwe obo mbino 
inyalyayanzira eyowenewene. 

Ekipindi 18. 



Omundu wosi awithe obuholho eriyilhusiryamo ekibi nekibuya erisoma ekisomo 
ekyanzire. Obuholho buno bukakundikiribawamo eriyiha obuthoki eribinduiha 
erilhwa omo kisomo (Ddini) kiwe ekyalimo nerisuba omo kindi ekyanzire, 
kinyithungi kutse bubisobiso erikangania eddini nerikirirya likuwiwe akakangirirya 
kutse omo mikolere kutse omo bisakango ngekisomo kikuwiwe 
kokikamulhaghira. 

Ekipindi 19. 

Omundu niwabuholho eriyibughira neribya no'bulengekenia bwiwe, eriyiisakira 
neryisomera ngobulengekania bwiwe ngokwabuli,. Obuholho buno 
bukakundikirawamo erikolesya obulengekania bwiwe ahathe erimubandako 
amabya omo nzira eyerisondya nerihulhukya omulenge nowatsi 
owebirengekanio byiwe ahosi hosi ohwangalhabyaho. Thubughe; oko Radio, 
omo bisakanyo by'ebitabo nebindi nebindi. 

Ekipindi 20. 

1 . Omundu wosi wosi awithe obuthoki kandi niwabuholho erihindahindana 
omo ndeko yosi yosi kutse erilhaliryayo, kyamaminyikaiha ndeke indi 
siyerisulhusuthya obuholho bwabandu. 

2. Sihali namyuima erikakwa ind athenithabya wakithunga kirebe. 

Ekipindi 21. 

1 . Bull muyima niwabuholho erithunga obwembembethya omo businga 
obw'ekihugho kiwe. 

2. Kandi nibya awithe obuthoki obulingirirene no'bwabanyikiwe, eriyithungira 
omubiiri kutse ekithongole ekyangathoka eryembembethya omo buthabale 
obw'ekihugho kiwe, kutse erihererya nerikolera obubuya bwanyikiwe. 

3. Eryanza nerithwamo lyabandu lyerikathekawa eryaseghemerako eribyaho 
no'buthoki obw'obusinga (Government). Erithwamo lino litholere 



eryabyaho omukaghulhu akapimimire omo Ihulengo Ihomughulhu mulebe 
ewatholere. Kandi nerisomboiha eryabya ly'abandu bosi abakabya 
ibahikire omomyaka yobukulhu bwabo (Mature) abali omo kihugho ekyo. 
Neryo erisomboiha eryo eryabya indi buli mundu muyima enyathoya 
ekithuli kiyima omukasanduko kayima okwanzire ekane omombitha. 

Ekipindi 22. 

Buli mundu iyo ngomunyandulhani, akethekawa enyasikira omo buholho, kandi 
neribya namaha indi obusinga bw'ekihugho kiwe erimuhiriraho emibere 
eyitholerene erimuthokesya erikulhakulhana liwe. Thubughe indi; 
niyerisondererya obutheke kutse oby'obubuthiranwabwiwe. Neryo obusinga 
obw'ekihugho ekyo nerikolhangana nebihugho ebihindahindene, buwithe 
olukwamirwa nerilhangira indi omunyandulhani akathunga emibere eyowene 
omo byerithungo, eribya bwiranda omo kitsumbi kyobbuthiranwa bwiwe, 
nerimusighira obuholho neryo angathunga esyonzira esy'erikulhana omo ngebe 
sikuwiwe. 

Ekipindi 23. 

1. Omundu wosi awithe obuthoki (Rights) erithunga omubiri. Ekyo kibo- 
herwemo eribya wabuholho eriyisombolera omubiiri owakayowa athe 
anzire erikoiha, kandi atholere enyabya omo mibere eyowene omo mubiiri 
oyo. Neryo kolitha awitiie obuholho obusinga erilhangira indi 
kwenenekwenene akathunga omubiri. 

2. Buli mundu atholere eribya enyakathuhawa omusara wiwe kutse 
olhuhembo Ihwiwe omo bilingirirania hayima na banyikiwe, olhuhikene 
nomubiri wiwe owlyakoiha kandi omusara oyo atholere eribya inyakathoka 
eribya enyakamwimanayaho ndeke iyo nabe'nyumba yiwe. 

3. Buli eyokakoiha awithe obuthoki (Right) erithunga omusara kutse 
olhuhembo olhutholerene kandi olhuhikire erimuthekaho kutse 
rimughunza ndeke iyo ne'ka yiwe omo kitsumbi ekitholere erimulingirirania 



omo mibere eyisosone neyabanyikiwe. Kandi nibya atholere inyongerwa 
kyabanika indi omusara wiwe syalireka akalingirirana omo kitsumbi 
ekiringirirene hayima nabanyikiwe. 
4. Buli muyima awithe obuthoki eryingira omo kithunga kyabakoli kuts 
eribumbabumbakyo, neryo angathoka eriyilhwirako nerighusa omulenge 
amabya inyawithe ebikamulhuma omo 'byeringirya (Working Conditions) 
erithandimuthokesya eriberererya eriyitsutsa liwe omo kihugho. 

Ekipindi 24. 

Buli mundu atholere erithunga akathambi akerihmulikanirako bul'ikolha omubiiri 
atholere enyahumuliryahgo. Eki kiboherwemo endambieytholere kandi eyipimire 
eyakakolerako buli'hinga oko mubiiri. Atholere enyathunga buli kirimo (Annually), 
erilhuhuka eririko erithuha. 

Ekipindi 25. 

1 . Buli mundu awithe obuthoki eribya omo buholho nemibere 
eyikamuthokesaya eririndira esyongebe siwe omo mibere eyisitholerene 
erithunga amaghaiha amabuya. 

Oko ndambi yenenguma awithe obuholho eriyilhwirako nerilhangira athi 
akakolerera nerlrembera abandu benyumba yiwe bo ndeke. Omo muli 
eribalisya, eribambalya neribalholerera oko malhwere awabullkiro 
nawakanyambuthukira. Kandi nerilhangira athi akawathikayab oerilhangira 
indi thubughe; omundu wiwe amalhwaiha oko mubiri, amasyakulhuha, 
amabya ndimethime. Ebindu ebiri ngebi byamabya indi byamahika oko 
mundu wiwe, ongumbe enyabya enyanawithe erisika kandi namaha indi 
obudinga obw'ekihugho kiwe bunamuwithire emibeghekere eyeowene 
eyakaseghemerako indi akendisighaiha enyane omo kitsumbi eky'obundu 
ngabandu abandi banyikiwe. 

2. Esyomekeke nabamaama wabo bakatholerana ibalholererwa ndeke omo 
mibere eyembaghane kandi eyowene. Abana bosi, babuthirwe omo muyi 



awasibwa ngomuyi owathehenie kutse maama na thatha wabo 
sibathehenie, abana abo bakathekawa ibalholererwa omubilingirania. 

Ekipindi 26. 

1. Bull mundu awithe obuholho nobuthoki erithenekwa neri kangulwa 
eritheko eririhisibwa aliryo erikahebawa buyira a no'businga obwe kihugho 
ekyo, hakire hakire omu bithumbi eby'eritsukirako ebyasibwe ng'ebye 
(Primary). Lino niryabuli mundu ahathe musighalire. Amathendekero 
awakangirira emibiiri eye'byaiha, emibiire eyamenge awamalengekania 
awo'bwongo nagho ahtolere enyakingulhwa neribya indi buli mundi 
eyowabirilhaba ebibulyo biwe erihika oko Ihulengo olhuhamibirwe 
nekithunga ekyobukangiriya obwe'kihugho ekyo, athekwa erikiriribwa 
nemukingulira olhuyi omo mathendekero ayo omo bulingirirania. 

2. Erithendekwa lyosi litholere eniryerilhangira indi olhughobe Ihwalyo Ihosi 
Ihutholere eribya enilhweriretha emibere nerithungisya omundu obuholho 
busa busa. Kandi buli mundu atholere eribya indi akathekawa erihiramo 
ekitsumbi obuholho bw'omundu obw'obubuthiranwa. 

Abiyi bakathekawa ibathendekwa nerikuthirwa oko, bukulhu nomubongo 
wabandu. NImukyana indi abandu sibawithe malengekania awasosene, 
kutse sibasosene oko rangi yolhuhwe, kutse sibalikolerana, batholere 
ibanzana, ibahindahindana hayima nerikamirirya emikolere eyebyo si byo 
ebyobihugho ebihindahinane (United Nations) byakoiha haweririnda 
obuholho nekitsumbi kyabandu omo kihugho. 

3. Ababuthi bawithe obuthoki, obw'okubanza, erisonderya abana babo, 
hayima neribasombolera, nganibuthendekwa bwamuthinaki obutholere 
erihebwa abana abo. 

Ekipindi 27. 

1. Buli mundu awithe obuthoki eryingira nerikolerana nabanyikiwe, omo 
bwoswire, nomo bwiranda obwobuthiranwa obwabandu obwikere nabo, 



kandi neritsangira ebibuya ebikakolhawa abawithe amenge omo 
byobuthiranwa hayima nerighanabana oko bibuya ebikalhwa omo menge 
awlengethukire awalhwire omo byerikulhakulhana ebyekinyamenge 
(Scientific Development). 
2. Bull muyima awithe obuthokl eriyiwathikania omo mikolere eyikabya 
eyiriho habweriretha obuholho obwamalengekenia hayima nemitse, kandi 
nobutheke bwebindu omo bandu, nerighabana okwebyo ebikaya 
ebyalhwire mo; kutse nibyerisakanga ebitabo, erilhusya oko bandu 
kw'ebitsutsu byabo (Ebisosano) kutse kindu kyosi kyosi. 

Ekipindi 28. 

Buli mundu wosi awithe obuthoki erilhangira athi ebyosi ebyabughirweko omo 
kisakango kino, ekikahamuiha nerisungasinga obuholho nekitsumbi ky'omundu 
bikahirawa omo mikolere. 

Ekipindi 29. 

1. Buli mundu awithe olhukwamira erilhangira indi abandu bosi bakathunga 
erikulhakulhana. Kusangwa oyo ghomulingo nayo owangalhabamo 
erimukolya okwekulhakulhana liwe. 

2. Omo mikolere eyerikamirirya obuthoki nobuholho, buli mundu akathekawa 
eribya omo byaiha by'obuthoki bwebihano bisa ebihirirweho habweririnda 
obuholho, eriminyikaiha, nolhukengerwa hayima nobuthoki obweribya 
bwiranda obwa'bandu bosi, kandi ebikalhwira obubuya nobulingirirania 
omo bandu bosi. 

Ekipindi 30. 

Sihali omo bihano bino ebikahamuiha obuholho nekitsumbi ky'abandu, 
ekitholerene eribindulhwa indi mbwino kiwathire oko kihugho kirebe, bandu 
balebe, kithongole kirebe kutse mundu mulebe erikolesya obuthoki 



obw'ekisakango kino, eriyikolesya eby'esyonye, ebikatsandaya obuthoki 
nobuholho obwerihamulhwa erye'kisakango kino. 



